# Samarbejdspolitikken. Øvelse i genrebevidsthed om historisk fremstilling.

Peter Frederiksen har i 2002 skrevet bogen ”Danmark – besat og befriet”, og I har læst et uddrag fra den om samarbejdspolitikken til timen i dag. Dette er dog blot en ud af mange fremstillinger om besættelsestiden og samarbejdspolitikken, og det er vigtigt at understrege, at selv de bedste historiebøger ikke fortæller Sandheden med stort S, men er et udtryk for historikerens valg og fravalg. En historiebog er netop en fremstilling – en tolkning.

**Opgave 1: Genrebevidsthed**

1. I skal forsøge at danne jer et overblik over teksten. Gå derfor teksten igennem, hvor I løbende skriver nogle korte noter ude i marginen omkring, hvad teksten handler om.
2. Prøv at lade blikket løbe over teksten og skeln mellem de forskellige typer materiale. Hvornår er der tale om en historisk fremstilling og hvornår ser I på andre typer af materialer? Prøv om I kan bestemme hvilket type materiale, der er tale om.

**Opgave 2: Samarbejdspolitikken**

1 besvarer spørgsmål a og b

2 besvarer spørgsmål c og d

Fremlæg derefter for hinanden

1. Hvorfor ønskede Danmark samarbejdspolitikken?
2. Hvorfor ønskede Tyskland samarbejdspolitikken?
3. Beskriv magtfordelingen mellem Danmark og Tyskland
4. Hvordan blev Scavenius opfattet i samtiden